Dezastru pentru Sheffield United împotriva lui Arsenal. Fanii au părăsit stadionul
- Moraru Iulia
- 5 martie 2024, 13:49
Sheffield United a avut un debut dificil în meciul său împotriva lui Arsenal, disputat luni, în etapa a 27-a a Premier League.
În doar 25 de minute, Arsenal a reușit să conducă cu 4-0 meciul cu Sheffield United în urma golurilor marcate de Martin Odegaard (5'), Jayden Bogle (13' - penalty), Gabriel Martinelli (15') și Kai Havertz (25').
Înainte de pauză, Declan Rice a mai înscris un gol, aducând scorul la 5-0. Partida s-a încheiat cu 6-0.
Dezastru pentru Sheffield United împotriva lui Arsenal
Urmărind prestația dezamăgitoare a echipei, un număr de fani ai lui Sheffield United prezenți la Bramall Lane au decis să părăsească stadionul imediat după ce Arsenal a marcat al treilea gol, în minutul 17 din meciul jucat în etapa a 27-a a Premier League.
Tot în acel minut, Chris Wilder, antrenorul echipei Sheffield, a făcut o modificare. Mijlocașul Oliver Norwood a fost înlocuit de Ben Osborn.
"Este cel mai dezechilibrat meci de fotbal pe care l-am văzut vreodată", a scris Jason Burt, jurnalist la The Telegraph, pe Twitter.
Pe poziția de portar la Sheffield United se află croatul Ivo Grbic, care a ajuns în această iarnă la echipă, venind de la Atletico Madrid, după transferul lui Horațiu Moldovan.
— Mail Sport (@MailSport) March 4, 2024
Echipa lui Chris Wilder, ultima clasată
Sheffield United se află pe ultimul loc în clasamentul Premier League, acumulând doar 13 puncte în primele 27 de etape ale sezonului.
Echipa lui Chris Wilder se confruntă cu perspectiva retrogradării, având o diferență de 11 puncte față de ultima poziție care asigură menținerea în ligă.
Pe de altă parte, Arsenal își propune să rămână la mică distanță de Liverpool și Manchester City.
Cu victoria din această seară, echipa condusă de Mikel Arteta acumulează 61 de puncte, menținându-se pe locul trei și apropiindu-se la doar două, respectiv o singură lungime, de cele mai bine clasate echipe.
A patra victorie consecutivă pentru Arsenal după meciul cu Sheffield United
Aceasta este a patra victorie consecutivă în deplasare pentru Arsenal, reușind să obțină și a treia victorie într-un mod spectaculos.
Arsenal a învins cu 6-0 la West Ham, cu 5-0 la Burnley și acum cu 6-0 la "Bramall Lane", stabilind un record în istoria Premier League, fiind prima echipă care marchează cel puțin cinci goluri în trei deplasări consecutive.